ddrg/super_eurlex huggingface dataset:
Odločba Komisije

z dne 3. februarja 1997

o spremembi Odločbe 94/360/ES o zmanjšanju pogostosti fizičnih pregledov pošiljk nekaterih proizvodov ob uvozu iz tretjih držav v skladu z Direktivo Sveta 90/675/EGS

(Besedilo velja za EGP)

(97/139/ES)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/675/EGS z dne 10. decembra 1990 o načelih za organizacijo veterinarskih pregledov proizvodov, ki vstopajo v Skupnost iz tretjih držav [1], kakor je bila nazadnje spremenjena z Direktivo 96/43/ES [2], in zlasti člena 8(3) Direktive,

ker je treba Prilogo II k Odločbi Komisije 94/360/ES z dne 20. maja 1994 o zmanjšanju pogostosti fizičnih pregledov pošiljk nekaterih proizvodov ob uvozu iz tretjih držav v skladu z Direktivo Sveta 90/675/EGS [3], kakor je bila nazadnje spremenjena z Odločbo 96/104/ES [4], posodobiti ob upoštevanju pogajanj o veterinarskih sporazumih z nekaterimi tretjimi državami in razprav v okviru Sporazuma EGP;

ker so ukrepi, predvideno s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Prilogi II k Odločbi 94/360/ES se dodajo naslednje alinee:

"— V primeru Nove Zelandije pogostnost, določena s Sklepom Sveta 97/131/ES z dne 17. decembra 1996 o sklenitvi Sporazuma v obliki izmenjave pisem o začasni uporabi Sporazuma med Evropsko skupnostjo in Novo Zelandijo, o sanitarnih ukrepih, ki veljajo za trgovino z živimi živalmi in živalskimi proizvodi [1] UL L 57, 26.2.1997, str. 1..

— V primeru Norveške lahko države članice ohranijo pogostnost, nižjo od pogostnosti, predvidene v Prilogi I.

— V primeru Islandije lahko države članice, kar zadeva proizvode, naštete v Prilogi I, kategorija I, 2 in kategorija II, 6, ohranijo pogostnost, nižjo od pogostnosti, predvidene v Prilogi I."

Člen 2

Ta odločba je naslovljena na države članice.

V Bruslju, 3. februarja 1997

Za Komisijo

Franz Fischler

Član Komisije

[1] UL L 373, 31.12.1990, str. 1.

[2] UL L 162, 1.7.1996, str. 1.

[3] UL L 158, 25.6.1994, str. 41.

[4] UL L 24, 31.1.1996, str. 31.

--------------------------------------------------
Odločba Komisije

z dne 25. julija 1997

o spremembi Odločbe 95/30/ES o posebnih pogojih za uvoz ribiških proizvodov in proizvodov iz ribogojstva s poreklom iz Maroka

(Besedilo velja za EGP)

(97/581/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 95/71/ES [2], in zlasti člena 11(5) Direktive,

ker je seznam obratov, ki jih je Maroko odobril za uvoz ribiških proizvodov v Skupnost, naveden v Odločbi Komisije 95/30/ES [3]; ker se ta seznam lahko spremeni, če pristojni maroški organi predložijo nov seznam;

ker so pristojni maroški organi predložili nov seznam, ki vključuje zlasti 305 zamrzovalnih plovil;

ker je treba seznam odobrenih obratov in plovil ustrezno spremeniti;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga B k Odločbi 95/30/ES se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 25. julija 1997

Za Komisijo

Franz Fischler

Član Komisije

PRILOGA

"PRILOGA B

1. Seznam odobrenih obratov

VSTAVITI TABELO

Številka odobritve Obrat Naslov

[insert table]

2. Seznam zamrzovalnih plovil

Številka odobritve Ime Ime lastnika Odobritev velja do

[insert table]

Številka odobritve Plovilo Družba Pristanišče, kjer je vpisano v register Odobritev velja do

[insert table]

"

[1] UL L 268, 24.9.1991, str. 15.

[2] UL L 332, 30.12.1995, str. 40.

[3] UL L 42, 24.2.1995, str. 32.
Sklep Sveta

z dne 24. marca 1997 [1]

o odpravi carin za nekatere žgane pijače

(97/360/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe, skupaj s prvim stavkom člena 228(2),

ob upoštevanju predloga Komisije,

ker odprava carin s strani Združenih držav Amerike in Evropske skupnosti velja za splošno koristno;

ker so Združene države Amerike in Evropska skupnost pripravile Sporazum o žganih pijačah v obliki memoranduma o soglasju; ker Sporazum vključuje spremembe v seznamu ES žganih pijač CXL, ki jih je treba predložiti Svetovni trgovinski organizaciji;

ker mora Sporazum o žganih pijačah med Združenimi državami Amerike in Evropsko skupnostjo v obliki memoranduma o soglasju odobriti Skupnost,

SKLENIL:

Člen 1

Skupnost s tem odobri in sprejme Sporazum o žganih pijačah v obliki memoranduma o soglasju med Evropsko skupnostjo in Združenimi državami Amerike.

Besedilo sporazuma je priloženo k tej odločbi.

Člen 2

Komisija je pooblaščena, da predloži Svetovni trgovinski organizaciji spremembe seznama Skupnosti, kot je navedeno v seznamu žganih pijač ES CXL, ki je v priloženem Sporazumu.

Člen 3

Predsednik Sveta je pooblaščen, da imenuje osebo, pooblaščeno za podpis Sporazuma v obliki memoranduma o soglasju, s katerim bo zavezana Skupnost.

Člen 4

Ta sklep bo objavljena v Uradnem listu Evropskih skupnosti.

V Bruslju, 24. marca 1997

Za Svet

Predsednik

H. Van Mierlo

[1] Prečiščeno besedilo te odločbe zajema popravke, ki jih je odobril Svet 14. maja 1997.

--------------------------------------------------
Sklep Sveta

z dne 22. aprila 1997

o sklenitvi Sporazuma o naročilih s področja telekomunikacij in Sporazuma v obliki memoranduma o naročilih zasebnih telekomunikacijskih operaterjev med Evropsko skupnostjo in Republiko Korejo

(97/784/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker bi bilo treba Sporazum o naročilih s področja telekomunikacij in Sporazum v obliki memoranduma o naročilih zasebnih telekomunikacijskih operaterjev med Evropsko skupnostjo in Republiko Korejo odobriti;

ker mora sklenitev Sporazuma o naročilih s področja telekomunikacij in Sporazuma v obliki memoranduma temeljiti na členu 113 Pogodbe, ker se sporazuma nanašata samo na blago in storitve, ki se naključno pojavljajo ob naročilih tega blaga;

ker je primerno, da Svet pooblasti Komisijo, po posvetovanju s posebnim odborom, ki ga mora imenovati Svet, da v imenu Skupnosti odobri spremembe Priloge I k Sporazumu o naročilih s področja telekomunikacij; ker pa bo tako pooblastilo omejeno na spremembe, ki bodo posledica uporabe postopka iz člena 8 Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju [1],

SKLENIL:

Člen 1

V imenu Skupnosti se odobrita Sporazum o naročilih s področja telekomunikacij in Sporazum v obliki memoranduma o naročilih zasebnih telekomunikacijskih operaterjev med Evropsko skupnostjo in Republiko Korejo.

Besedili Sporazuma in memoranduma sta priloženi temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis Sporazuma in memoranduma, ki bosta zavezovala Evropsko skupnost.

Člen 3

Komisija je pooblaščena, da v imenu Skupnosti odobri spremembe Priloge I k Sporazumu o naročilih s področja telekomunikacij.

Komisiji pri tem pomaga posebni odbor, ki ga imenuje Svet.

Pooblastilo iz prvega pododstavka je omejeno na spremembe, ki bodo potrebne, kadar je treba uporabiti postopke, določene v členu 8 Direktive 93/38/EGS.

V Luxembourgu, 22. aprila 1997

Za Svet

Predsednik

J. Van Aartsen

[1] UL L 199, 9.8.1993, str. 84. Direktiva, spremenjena z Aktom o pristopu iz leta 1994.

--------------------------------------------------
Sklep Sveta

z dne 24. marca 1997 [1]

o odpravi carin dajatev na izdelke informacijske tehnologije

(97/359/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker je bilo v novi Transatlantski agendi, sprejeti na srečanju na vrhu EU-ZDA v Madridu dne 13. decembra 1995 dogovorjeno, da se poskuša skleniti sporazum o informacijski tehnologiji;

ker je po poročilih Komisije o njenih predhodnih posvetovanjih s tretjimi državami Svet 16. novembra 1996 sklenil začeti pogajanja s tretjimi državami o sklenitvi sporazuma o informacijski tehnologiji;

ker je bila 13. decembra 1996 na prvi konferenci Svetovne trgovinske organizacije v Singapuru sprejeta Ministrska deklaracija o trgovini z izdelki informacijske tehnologije; ker Deklaracija določa nekatere predpogoje za izvajanje odprave tarif za izdelke informacijske tehnologije; ker so bili ti predpogoji izpolnjeni;

ker Ministrska deklaracija o trgovini z izdelki informacijske tehnologije, skupaj z njenimi prilogami in dodatki, sestavlja Sporazum o trgovini z izdelki informacijske tehnologije;

ker je treba Listo CXL ES-ITA, ki spreminja obstoječo listo Skupnosti, predložiti Svetovni trgovinski organizaciji;

ker je treba Sporazum o trgovini z izdelki informacijske tehnologije, skupaj s Sporočilom o njegovem izvajanju, potrditi v imenu Skupnosti,

SKLENIL:

Člen 1

Sporazum o trgovini z izdelki informacijske tehnologije in Sporočilo o njegovem izvajanju se potrdita v imenu Skupnosti.

Besedilo Sporazuma in Sporočila sta prilogi k temu sklepu.

Člen 2

V skladu z odstavkom 4 Priloge k Ministrski deklaraciji o trgovini z izdelki informacijske tehnologije Svet:

(i) vzame na znanje, da so udeleženke, ki predstavljajo približno 90 odstotkov svetovne trgovine z izdelki informacijske tehnologije, uradno sporočile svoj sprejem; in

(ii) v imenu Skupnosti odobri prošnje udeleženk ITA glede poteka faz zniževanja carin.

Člen 3

Svet pooblasti Komisijo, da Svetovni trgovinski organizaciji predloži spremembe liste Skupnosti, kakor so navedene v Listi CXL ES-ITA Sporazuma, priloženega k temu sklepu.

Člen 4

Predsednik Sveta v imenu Evropske skupnosti izda notifikacijo, predvideno v Ministrski deklaraciji.

Člen 5

Ta sklep se objavi v Uradnem listu Evropskih skupnosti.

V Bruslju, 24. marca 1997

Za Svet

Predsednik

H. Van Mierlo

[1] Prečiščeno besedilo tega sklepa upošteva popravke, ki jih je Svet sprejel 14. maja 1997.

--------------------------------------------------
Odločba Komisije

z dne 29. maja 1997

o spremembah Odločbe 92/160/EGS o regionalizaciji nekaterih tretjih držav za uvoz kopitarjev in razveljavitvi Odločbe 96/487/ES o zaščitnih ukrepih v zvezi s spolno kugo konj (Durina) v Rusiji

(Besedilo velja za EGP)

(97/350/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 12 in 13(2) Direktive,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali, ki vstopajo v Skupnost iz tretjih držav, in spremembi direktiv 89/662/EGS, 90/425/EGS in 90/675/EGS [2], kakor je bila nazadnje spremenjena z Direktivo 96/43/ES [3], in zlasti člena 18(7) Direktive,

ker je bil v skladu z Odločbo Komisije 92/160/EGS [4], kakor je bila nazadnje spremenjena z Odločbo 97/10/ES [5], uvoz kopitarjev iz Rusije v Skupnost dovoljen samo iz območij zahodno od Urala;

ker je Komisija po potrditvi prisotnosti spolne kuge konj (Durine) v Rusiji sprejela Odločbo 96/487/ES [6];

ker so pristojni veterinarski organi v Rusiji zdaj potrdili, da spolne kuge konj (Durine) na nekaterih upravnih območjih Ruske federacije ni; ker je torej treba spremeniti Odločbo 92/160/EGS, da se bi upoštevali spremenjeno regionalizacijo Rusije;

ker so pristojni veterinarski organi v Rusiji priskrbeli tudi jamstva za nadzor spolne kuge konj (Durine) v Ruski federaciji; ker zgoraj navedena jamstva zadoščajo za ponoven uvoz kopitarjev iz nekaterih območij Ruske federacije; ker je posledično treba razveljaviti Odločbo 96/487/ES;

ker so ukrepi, predvideni v tej odločbi, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V Prilogi k Odločbi 92/160/EGS se besede:

"Rusija

območja zahodno od Urala"

nadomestijo z besedami:

"Rusija

- province Arkhangelsk, Vologda, Murmansk, Leningrad, Novgorod, Pskov, Briansk, Vladimir, Ivanovo, Tver, Kaluga, Kostroma, Moskva, Orjol, Riasan, Smolensk, Tula, Jaroslavl, Nijninovgorod, Kirov, Belgorod, Voroneg, Kursk, Lipezk, Tambov, Astrahan, Volgograd, Penza, Saratov, Uljanovsk, Rostov, Orenburg, Perm in Kurgan

- regiji Stavropol in Krasnodar

- republike Karelia, Marij-El, Mordovia, Chuvachia, Kalmykia, Tatarstan, Dagestan, Kabardino-Balkaria, Severnaya Osetia, Ingushetia in Karachaevo-Cherkesia."

Člen 2

Odločba 96/487/ES se razveljavi.

Člen 3

Države članice spremenijo ukrepe, ki jih izvajajo v zvezi z Rusijo, da jih uskladijo s to odločbo. O tem obvestijo Komisijo.

Člen 4

Ta odločba je naslovljena na države članice.

V Bruslju, 29. maja 1997

Za Komisijo

René Steichen

Član Komisije

[1] UL L 224, 18.8.1990, str. 42.

[2] UL L 268, 24.9.1991, str. 56.

[3] UL L 162, 1.7.1996, str. 1.

[4] UL L 71, 18.3.1992, str. 27.

[5] UL L 3, 7.1.1997, str. 9.

[6] UL L 198, 8.8.1996, str. 50.

--------------------------------------------------
Sklep Sveta

z dne 22. novembra 1996

o začasni uporabi Mednarodnega sporazuma o naravni gumi 1995

(96/704/EGS)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju predloga Komisije,

ker so Skupnost in 14 držav članic [1] v decembru 1995 v skladu s sklepom Sveta z dne 22. decembra 1995 podpisale Mednarodni sporazum o naravni gumi iz leta 1995, sklenjen v okviru Resolucije 93 (IV), "Novo partnerstvo za razvoj: Kartagenska zaveza", in ustreznih ciljev končne listine "Kartagenski duh", ki jih je sprejela Konferenca Združenih narodov za trgovino in razvoj na svoji osmi seji;

ker je za začasen začetek veljavnosti Sporazuma potrebno, da ga Skupnost in njene države članice bodisi ratificirajo, sprejmejo ali potrdijo ali začnejo začasno uporabljati, in da v celoti prevzamejo svoje finančne obveznosti v zvezi s Sporazumom;

ker je Mednarodni sporazum o naravni gumi prenehal veljati 28. decembra 1995, bi moral nov sporazum začeti kar najhitreje veljati, da bi se izognili kakršnikoli nastali praznini v delovanju intervencijskih mehanizmov teh dveh sporazumov;

ker so cilji novega sporazuma v mejah skupne trgovinske politike;

ker so za izvajanje tega sporazuma predvideni naslednji finančni viri:

- prispevki držav pogodbenic v upravni proračun,

- prispevki držav pogodbenic v skupne zaloge;

ker vključuje uporaba zadevnega sporazuma finančne prispevke držav članic;

ker so države članice Skupnosti naznanile svojo namero prispevati k začasni uporabi navedenega sporazuma, deponiranega pri generalnem sekretarju Organizacije združenih narodov; ker je torej primerno, da bi Skupnost čimprej naznanila svojo namero začasno uporabljati sporazum,

SKLENIL:

Člen 1

Skupnost obvešča generalnega sekretarja Organizacije združenih narodov o svoji nameri začasno uporabljati Mednarodni sporazum o naravni gumi 1995, ki ga je deponirala pri njem v skladu z določbami Sporazuma.

Besedilo Sporazuma je priloga k temu sklepu.

Člen 2

Predsednik Sveta je pooblaščen, da imenuje osebo, pooblaščeno za posredovanje obvestila iz člena 1 v imenu Skupnosti.

V Bruslju, 22. novembra 1996

Za Svet

Predsednik

S. Barrett

[1] Portugalska ni podpisala Sporazuma. Da bi sodelovala, bo torej morala pristopiti k Sporazumu po začetku njegove veljavnosti.

--------------------------------------------------
Odločba Komisije

z dne 12. januarja 1996

o določitvi vzorca zootehniških spričeval za jajčne celice plemenskega goveda in podatkih, ki morajo biti na njem vpisani

(Besedilo velja za EGP)

(96/80/ES)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 77/504/EGS z dne 25. julija 1977 o čistopasemskem plemenskem govedu [1], nazadnje spremenjene z Aktom o pristopu Avstrije, Finske in Švedske, in zlasti člena 5 in pete alinee člena 6(1) Direktive,

ker po peti alinei člena 6(1) zgoraj navedene direktive, Komisija v skladu s postopkom po členu 8 iste direktive določi podatke, ki morajo biti prikazani v zootehniškem spričevalu, ki lahko spremlja jajčne celice plemenskega goveda, ko te vstopajo v promet znotraj Skupnosti;

ker ta spričevala niso potrebna, če so podatki iz te odločbe, že vključeni v referenčno dokumentacijo, ki se nanaša na jajčne celice plemenskega goveda ob vstopu v promet znotraj Skupnosti;

ker so vzorec in podatki, ki morajo biti prikazani v zootehniškem spričevalu čistopasemskega plemenskega goveda, že določeni z Odločbo Komisije 86/404/EGS [2], za seme in zarodke pa z Odločbo Komisije 88/124/EGS [3]; ker morajo biti podatki o plemenskem govedu vključeni v spričevalo za jajčne celice;

ker so ukrepi iz te Direktive v skladu z mnenjem Stalnega odbora za zootehniko,

SPREJELA NASLEDNJO ODLOČBO:

Člen 1

V zootehniškem spričevalu za promet z jajčnimi celicami plemenskega goveda znotraj Skupnosti morajo biti navedeni naslednji podatki:

- tekoči podatki, kot je navedeno v členu 1 Odločbe 86/404/EGS, o plemenici dajalki in njeni krvni skupini,

- informacije, ki omogočajo identifikacijo jajčne celice, datum odvzema, ter imena in sedeži organizacije za zbiranje, pridobivanje in presajanje jajčnih celic, in prejemnika.

Če je več kot ena jajčna celica v slamici, mora biti to jasno navedeno, vse jajčne celice pa morajo biti odvzete isti materi.

Člen 2

Podatki, ki so določeni v členu 1, so lahko navedeni:

1) v obliki zootehniškega spričevala, ki je v skladu z vzorcem iz Priloge;

2) v dokumentaciji, ki spremlja jajčne celice goveda. V tem primeru morajo pristojni organi z naslednjim besedilom potrditi, da so podatki, določeni v členu 1, navedeni v tej dokumentaciji:

"Podpisani potrjujem, da ti dokumenti vsebujejo podatke, navedene v členu 1 Odločbe Komisije 96/80/ES".

Člen 3

Ta odločba je naslovljena na države članice.

V Bruslju, 12. januarja 1996

za Komisijo

Franz Fischler

Član Komisije

[1] UL L 206, 12.8.1977, str. 8.

[2] UL L 233, 20.8.1986, str. 19.

[3] UL L 62, 8.3.1988, str. 32.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Odločba Komisije

z dne 29. novembra 1996

o spremembi Odločbe 93/467/EGS o pooblastilih državam članicam, da določijo odstopanja od nekaterih določb Direktive Sveta 77/93/EGS v zvezi s hrastovimi (Quercus L.) hlodi z lubjem, s poreklom iz Kanade ali Združenih držav Amerike

(96/724/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 77/93/EGS z dne 21. decembra 1976 o varstvenih ukrepih proti vnosu organizmov v Skupnost, ki so škodljivi rastlinam ali rastlinskim proizvodom, in proti njihovemu širjenju v Skupnosti [1], kakor je bila nazadnje spremenjena z Direktivo Komisije 96/14/EGS [2], in zlasti člena 14(1) Direktive,

ob upoštevanju zahtev Belgije, Danske, Nemčije, Grčije, Španije, Francije, Italije, Luksemburga, Portugalske in Nizozemske,

ker v skladu z določbami Direktive 77/93/EGS hrastovih (Quercus L.) hlodov z lubjem, s poreklom iz severnoameriških držav, načeloma ni dovoljeno vnašati v Skupnost zaradi tveganja vnosa glive Ceratocystis fagacearum (Bretz) Hunt., povzročiteljice sušenja hrastov;

ker Odločba Komisije 93/467/EGS [3], kakor je bila nazadnje spremenjena z Odločbo 94/812/ES [4], dovoljuje odstopanja za hrastove (Quercus L.) hlode z lubjem, s poreklom iz Kanade in Združenih držav Amerike, pod pogojem, da so izpolnjeni posebni pogoji;

ker Odločba 93/467/EGS, kakor je bila spremenjena, določa, da pooblastilo poteče dne 31. decembra 1996;

ker je na podlagi trenutno dostopnih informacij treba obdržati pogoje odstopanja iz navedene odločbe;

ker okoliščine, ki pooblastilo upravičujejo, še obstajajo;

ker je torej pooblastilo treba podaljšati za nadaljnje omejeno obdobje;

ker Komisija zagotovi, da Kanada in Združene države Amerike predložijo vse dostopne tehnične informacije, potrebne za nadaljnji nadzor delovanja varstvenih ukrepov, ki jih zahtevajo prej navedeni tehnični pogoji;

ker so ukrepi, predvideni s to odločbo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO ODLOČBO:

Člen 1

Odločba 93/467/EGS se spremeni:

1. v členu 1(2)(b) se doda "—Zeebrugge" za "—Wismar".

2. v členu 2(b) se besede "[…] prispejo v pristanišče raztovarjanja najpozneje 30. aprila" nadomestijo z besedami "prispejo v kraj končnega skladiščenja najpozneje 30. aprila".

3. v členu 3 se "31. decembra 1996" nadomesti z "31. decembra 1998".

4. del 7 v Prilogi I se "94/812/ES" nadomesti z "96/724/ES".

Člen 2

Ta odločba je naslovljena na države članice.

V Bruslju, 29. novembra 1996

Za Komisijo

Franz Fischler

Član Komisije

[1] UL L 26, 31.1.1977, str. 20.

[2] UL L 68, 19.3.1996, str. 24.

[3] UL L 217, 27.8.1993, str. 49.

[4] UL L 332, 22.12.1994, str. 71.

--------------------------------------------------
Odločba Komisije

z dne 16. oktobra 1995

o seznamu podjetij v Republiki Namibiji, odobrenih za uvoz svežega mesa v Skupnost

(Besedilo velja za EGP)

(95/427/ES)

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 4(1) Direktive,

(1) ker obratov v tretjih državah ni mogoče odobriti za izvoz mesnih izdelkov v Skupnost, če ne izpolnjujejo splošnih in posebnih pogojev, predpisanih z Direktivo 72/462/EGS;

(2) ker je skladno s členom 4(3) Direktive 72/462/EGS, Republika Namibija posredovala podatke o enem obratu z odobritvijo za izvoz v Skupnost;

(3) ker so preverjanja na kraju samem, ki jih opravlja Skupnost, pokazala, da so standardi higiene tega obrata zadostni in da se torej lahko vnese v seznam obratov za odobritev uvozov mesa;

(4) ker za uvoze mesnih proizvodov iz obrata na seznamu v Prilogi k temu dokumentu še naprej veljajo že obstoječi predpisi, splošne določbe Pogodbe in zlasti drugi veterinarski predpisi Skupnosti, predvsem v zvezi z zdravstvenim varstvom živali;

(5) ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Obrat v Republiki Namibiji, ki je naveden v Prilogi, se odobri za izvoz mesnih proizvodov v Skupnost.

2. Za uvoze iz tega obrata še naprej veljajo veterinarske določbe Skupnosti, predpisane drugje, in zlasti tiste v zvezi z zdravstvenim varstvom živali.

Člen 2

Ta odločba je naslovljena na države članice.

V Bruslju, 16. oktobra 1995

Za Komisijo

Franz Fischler

Član Komisije

[1] UL L 302, 31.12.1972, str. 28.

--------------------------------------------------

PRILOGA

SEZNAM OBRATOV

Številka veterinarske odobritve | Obrat | Naslov obrata |

22 | Meat Corporation of Namibia Ltd | Windhoek |

--------------------------------------------------